Z A P I S N I K

                               30. sjednice Vijeća Gradske četvrti Donji grad

održane 16. svibnja 2019. u zgradi Područnog ureda Centar, Zagreb, Ilica 25/I,

 dvorana 8  s početkom u 18,15 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović, Dean Čizmar (došao u 18,15), Darko Domitrović (otišao u 19,45), Robert Faber, Alen Lochert, Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga i  Josip Troha.
Drugi nazočni: Mirella Šušak Cvetković – v.d. voditeljice Odsjeka za rad Gradske četvrti, Nenad Kranjčec i Goran Asanović - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad, gospodin Paradžik, pozdravlja nazočne i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.
Predsjednik daje Zapisnik 29. sjednice na usvajanje. 
Gospodin Faber daje primjedbu da u 12. točki - Prijedlog odluke o određivanju upravitelja Žičare Sljeme - nije naznačeno koliko je članova Vijeća glasalo za, protiv ili ostalo suzdržano, već je naveden samo konačni, pozitivan stav, Vijeća po tom pitanju.
Vijeće Gradske četvrti, uz navedenu primjedbu, jednoglasno prihvaća Zapisnik 29. sjednice.
Predsjednik predlaže dnevni red koji su članovi Vijeća dobili u materijalima za sjednicu. 
Gospodin Stura smatra da je, zbog opširnosti materijala, rok koji su članovi Vijeća imali za pripremu za prve dvije točke predloženog Dnevnog reda prekratak, na što Predsjednik predlaže da se očitovanje sa sugestijama o Prijedlozima zaključaka vezanim uz predloženi UPU-u „Bornina – Erdödyjeva – Domagojeva – Branimirova“ i Mišljenje Vijeća Gradske četvrti Donji grad vezano uz radove „Zrinjevca“ na uređenju kućice-javnog toaleta, na Trgu Petra Krešimira IV prolongiraju. 
S gore navedenim prijedlogom Predsjednika, Vijeće jednoglasno usvaja

DNEVNI RED:

1. Prijedlog Zaključka o predloženom UPU-u „Bornina – Erdödyjeva – Domagojeva – Branimirova“, donošenje zaključka
2. Mišljenje Vijeća Gradske četvrti Donji grad vezano uz radove „Zrinjevca“ na uređenju kućice-javnog toaleta, na Trgu Petra Krešimira IV (zahtjevi Vijeća prema „Zrinjevcu“), donošenje
3. Korištenje nespomenutih rashoda poslovanja, donošenje zaključka

4. Prijedlog zaključka o podizanju Spomenika žrtvama holokausta, donošenje zaključka

5. Ostala pitanja i prijedlozi
A.d.1.  Prijedlog Zaključka o predloženom UPU-u „Bornina – Erdödyjeva – Domagojeva – Branimirova“, donošenje zaključka
Predsjednik otvara raspravu u kojoj, uz njega, sudjeluju gospoda: Faber, Štriga, Matula, Stura i  gospođa Roje.
Prema ranijem osvrtu na Dnevni red i s obzirom da je rok za predaju primjedbi i sugestija na Prijedlog Urbanističkog plana uređenja Bornina - Erdödyjeva - Branimirova — Domagojeva, 22. svibnja 2019.,članovi Vijeća će se do kraja ponedjeljka (20. svibnja 2019.) očitovati jesu li suglasni s Prijedlogom Zaključka o Prijedlogu UPU-a te dostaviti eventualna mišljenja, prijedloge i primjedbe.
A.d.2.  Mišljenje Vijeća Gradske četvrti Donji grad vezano uz radove „Zrinjevca“ na uređenju kućice-javnog toaleta, na Trgu Petra Krešimira IV (zahtjevi Vijeća prema „Zrinjevcu“), donošenje
Predsjednik otvara raspravu u kojoj sudjeluju gospoda: Faber , Stipanović, Troha, Lochert, Matula, Stura, Čizmar i Oljica te gospođe: Roje, Čačinović i Barberić

Također prema dogovoru pri usvajanju Dnevnog reda, Vijeće utvrđuje da se prijedlozi za Mišljenje Vijeća Gradske četvrti Donji grad vezano uz radove „Zrinjevca“ na uređenju kućice-javnog toaleta, na Trgu Petra Krešimira IV, odgode do sljedeće sjednice.
A.d.3. Korištenje nespomenutih rashoda poslovanja, donošenje zaključka 
Predsjednik iznosi zahtjeve pred Vijeće te otvara raspravu.

Vijeće bez rasprave, jednoglasno donosi sljedeće zaključke:
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja usluge najma rasklopnih stolica te dostavu i odvoz za potrebe OŠ Vjenceslava Novaka u iznosu od 3.500,00 kn.

2.   Ovaj se zaključak dostavlja Gradskom uredu za mjesnu samoupravu na postupanje.        
Z A K L J U Č A K
                                               o odobrenju korištenja sredstava

1.   Vijeće odobrava korištenje sredstava iz Razdjela Proračuna Grada Zagreba, 0502 Pozicije 6 - 3299  OSTALI NESPOMENUTI RASHODI POSLOVANJA Vijeća Gradske četvrti Donji grad u svrhu plaćanja usluge najma suncobrana te dostavu i odvoz za potrebe OŠ Vjenceslava Novaka u iznosu od 1.500,00 kn.

2.   Ovaj se zaključak dostavlja Gradskom uredu za mjesnu samoupravu na postupanje.        
A.d.4. Prijedlog zaključka o podizanju Spomenika žrtvama holokausta, donošenje zaključka
Predsjednik otvara raspravu u kojoj sudjeluju gospoda: Štriga, Matula i Stura.

Nakon rasprave, Vijeće je donijelo odluku da se službeni Zaključak po ovom pitanju donese na sljedećoj sjednici, zbog poodmaklog vremena i trajanja sjednice te da bi se prikupile informacije koje će Vijeću pomoći u donošenju odluke.
A.d.5. Ostala pitanja i prijedlozi
Predsjednik izvještava Vijeće o tijeku sastanka s Pročelnicom Gradskog ureda za mjesnu samoupravu, gospođom Šimon, vezanom za nevrijeme koje se dogodilo sredinom mjeseca svibnja u Zagrebu.
Gospodin Stura ponavlja upit vezano za uređenje srednjoškolskog igrališta u Klaićevoj ulici. Napominje da je zadnji odgovor nadležnih tijela dobiven još 2017., a glasio je da je projektna dokumentacija u izradi. Njegovo konačno pitanje glasi – Hoćemo li dobiti uređeno srednjoškolsko igralište u centru grada? 
Gospođa Mirella Šušak Cvetković napominje da je uređenje dotičnog igrališta jedino koje je uvršteno u kapitalne investicije te da će u ime Gradskog ureda za mjesnu samoupravu ponovno poslati upit Gradskom uredu za prostorno uređenje, izgradnju Grada, graditeljstvo, komunalne poslove i promet.
Sjednica je završena u 20:50.

Zapisničar: Goran Asanović
   KLASA:  026-02/19-001/231

URBROJ: 251-06-11-1-19-2
Zagreb, 16. svibnja 2019.

                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

